stanford-oval/wikipedia huggingface dataset:
הארו (רובע)
גאוגרפיה > שכונות

ברובע הארו מצויות השכונות:
בלמונט (Belmont)
הדסטון (Headstone)
האץ' אנד (Hatch End)
הארו (Harrow)
הארו שעל הגבעה (Harrow on the Hill)
הארו וילד (Harrow Weald)
וילדסטון (Wealdstone)
סטנמור (Stanmore)
פינר (Pinner)
צפון הארו (North Harrow)
קאנונז פארק (Canons Park)
קנטון (Kenton)
רוקסת' (Roxeth)
ריינרז ליין (Rayners Lane)
היסטוריה

רובע הארו הוקם בשנת 1934 כרובע עירוני של מחוז מידלסקס בעקבות חוק השלטון המקומי 1929 וצו שניתן בעקבותיו בשנת 1934 להסדרת מחוז מידלסקס. הרובע הוקם על ידי איחוד הרובע העירוני הארו שעל הגבעה, הרובע הכפרי הנדון והרובע העירוני וילדסטון.
הרובע הפך לרובע מוניציפלי ב-4 במאי 1954.
בשנת 1965 שונה מעמד הרובע מכוח חוק השלטון בלונדון 1963, והרובע הפך לחלק מלונדון רבתי. גבולות הרובע לא שונו בשל גודלו ומספר התושבים הבר בו (באותה עת היה הרובע הגדול ברובעי מידלסקס - והתגוררו בו כ-209,000 תושבים (1961)).
אוכלוסין

אוכלוסיית הארו היא אוכלוסייה מבוססת ביותר. תושבי הרובע מתגוררים בעיקר בבתים פרטיים, הרובע ברובו הוא בעל אופי כפרי. אחוז הפשיעה ברובע נמוך ביותר (מהנמוכים ברובעי לונדון). הקרבה היחסית לעיר, ואופיו של הרובע מסביר את מחירי הדירות הגבוהים שבו.
השכלה

ברובע פועלות מכללת הארו, מכללת סטאנמור ומכללת סנט דומיניק, וכן בית הספר היוקרתי הארו לבנים.
בשונה מיתר רובעי לונדון, הלימודים בחטיבות הביניים שברובע מתחילים בכיתה ו' (גיל 11+) ולא בכיתה ז' (גיל 12+).
דרחול השיח

| דרחול השיח |
| --- | --- |
 דרחול השיח
מיון מדעי
ממלכה:: בעלי חיים
מערכה:: רכיכות
מחלקה:: חלזונות
תת־מחלקה:: קדם זימאיים
סדרה:: שבלולי יבשה
תת־סדרה:: Helicina
משפחה:: קדמומיים
סוג:: דרחול
מין:: דרחול השיח
שם מדעי
 Theba pisana ‏מילר, 1774

דרחול השיח (שם מדעי: Theba pisana) הוא מין חילזון הנפוץ בישראל ברצועות החולות של מישור החוף.
מאפיינים

דרחול השיח הוא מין חד-שנתי: הצעירים בוקעים בתחילת החורף, גדלים במהירות במשך האביב ועד בוא הקיץ הם מגיעים לגודל של בוגר. בקיץ, כשהאקלים יבשים וחמים יותר והצומח מתחיל לנבול, מואט קצב הגידול של השבלולים. בתקופה זו הם מטפסים במעלה הגבעולים הנובלים כדי להימנע מן הטמפרטורות הקיצוניות השוררות סמוך לקרקע ונכנסים לתרדמת קיץ. עונת התרדמה נמשכת בין שלושה לארבעה חודשים ועם בוא גשמי החורף הראשונים הם מתעוררים.
לאחר התרדמת מוכנה מערכת המין של הדרחול ומתחילה עונת ההזדווגות. ההטלה חלה בנובמבר ודרחולים רבים יורדים מן הצמחייה ומתחפרים בחול. חורים רבים נחפרים על ידי הדרחולים ומושארים ריקים, התנהגות שככל הנראה נועדה להטעות טורפי ביצים. מספר הביצים בהטלה מגיע לכ-80 בממוצע. באמצע החורף מתים ההורים; תוך שבועיים עד שלושה בוקעים הצעירים והם נותרים בתוך המחפורות עוד כעשרה ימים ורק אחר כך עולים על פני הקרקע.
הטורף העיקרי של הדרחול הוא הבולבול התוקף מושבות גדולות בזמן תרדמתם. מבין היונקים הטורף הגדול ביותר של הדרחול הוא הגרביל שתפוצתו במישור החוף חופפת לדרחול. הקונכיות הלבנות בולטות מאוד על רקע מקום חיותן הטבעי, אך הן מחזירות יותר קרינה מאשר קונכיות מפוספסות. טמפרטורת הקרקע במקום חיותו של הדרחול עשויה להגיע ל-55 מעלות צלזיוס ומכאן החשיבות הרבה של קונכייה לבנה. מצד שני, קונכייה לבנה בולטת בלילה ומסייעת לטורפי הלילה של הדרחולים לזהותם במהירות ובקלות.
הערות שוליים

↑  J. Heller, Natural history of Theba pisana in Israel (Pulmonata: Helicidae), Journal of Zoology
| --- | --- |
בקרת זהויות :  NLI: 987007501454205171 
מבטים מזוויות שונות על הקונכייה של דרחול השיח
דייוויד מקאג

דייוויד פלמר מקאג (באנגלית: David Palmer McCagg; נולד ב-13 במרץ 1958) הוא שחיין עבר יהודי-אמריקאי. אלוף עולם (ברלין 1978) במשחה ל-100 מטר חופשי ובמשחי שליחים 4x100 מטר חופשי ומעורב ושיאן עולם במשחה שליחים 4x100 מטר חופשי.
קורות חיים

מקאג נולד וגדל בפורט מאיירס ביץ', פלורידה, בן לאמא יהודייה. הוא התאמן בקבוצת השחייה של אוניברסיטת אוברן.
קורות חיים > 1976

במבחנים האולימפיים לאולימפיאדת מונטריאול (1976) סיים מקאג במקום שמיני במשחה ל-100 מטר חופשי ולא נכלל במשלחת האמריקאית במשחקים אלה.
קורות חיים > 1978 > אלוף ושיאן עולם

באליפות העולם שנערכה בברלין, גרמניה המערבית בשנת 1978 זכה מקאג ב-3 מדליות זהב, במשחה ל-100 מטר חופשי בשיא אליפות חדש של 50.24 שניות, לפני האלוף האולימפי בן ארצו ג'ים מונטגומרי (50.73 שניות) וקלאוס סטיינבאך ממערב גרמניה (50.79 שניות), במשחה שליחים 4x100 מטר ביחד עם ג'ק בבשוף, ראודי גיינס וג'ים מונטגומרי בשיא עולם חדש של 3:19.74 דקות, לפני גרמניה המערבית (3:26.65 דקות) ושוודיה (3:26.95 דקות) כשחיין רביעי הוא קבע ב"זינוק שליחים" את התוצאה המהירה באליפות של 49.26 שניות, התוצאה המהירה בעולם באותה העת ובמשחה שליחים 4x100 מטר מעורב ביחד עם בוב ג'קסון, ניק נביד וג'ו בוטם בשיא אליפות חדש של 3:44.63 דקות, לפני גרמניה המערבית (3:48.58 דקות) ובריטניה (3:49.06 דקות).
קורות חיים > 1979

במסגרת תחרויות השחייה של כינוס הפועל ה-11שנערכו בישראל בתחילת מאי 1979 זכה מקאג במדליית זהב במשחה ל-100 מטר חופשי בתוצאה של 52.02 שניות, לפני ראודי גיינס (52.25 שניות) ודייוייד לארסון (52.72 שניות), שלושתם מארצות הברית.
במשחקים הפאן-אמריקאיים שנערכו בסן חואן, פוארטו ריקו בתחילת יולי אותה שנה הוא זכה ב-3 מדליות זהב, במשחה ל-100 מטר חופשי בתוצאה של 50.77 שניות, במשחה שליחים 4x100 מטר חופשי ובמשחה שליחים 4x100 מטר מעורב.
קורות חיים > 1982

באליפות העולם שנערכה בגואיאקיל, אקוודור בשנת 1982 זכה מקאג במדליית זהב במשחה לשליחים 4x100 מטר חופשי ביחד עם כריס קבאנוף, רובין לימי וראודי גיינס בשיא עולם חדש של 3:19.26 דקות, לפני ברית המועצות (3:21.78 דקות) ושוודיה (3:22.15 דקות), כשחיין שלישי הוא קבע ב"זינוק שליחים" תוצאה של 49.89 שניות.
חיים אישיים

מקאג מתגורר בפלורידה ומנהל חברה המפתחת ציוד לשחיינים.
הערות שוליים

↑  מיכל הוכשטט, דייוויד מק-קאג: אמי יהודיה, מעריב, 4 במאי 1979
↑  David McCagg, באתר Alchetron (באנגלית)
דיריבה ולטג'י

דיריבה ולטג'י קג'לצ'ה (באנגלית: Diribe Welteji Kejelcha; נולדה ב-13 במאי 2002) היא אתלטית אתיופית, סגנית אלופת העולם (בודפשט 2023) בריצת 1500 מטר, ואלופת העולם עד גיל 20 (טמפרה 2018) בריצת 800 מטר.
קריירה

ולטג'י נולדה וגדלה באתיופיה.
קריירה > 2018 > אלופת העולם עד גיל 20

באליפות העולם עד גיל 20 שנערכה בטפרה, פינלנד ביולי זכתה ולטג'י במדליית זהב בריצת 800 מטר בשיא אליפות חדש של 1:59.74 דקות.
קריירה > 2019

באליפות העולם שנערכה בדוחה, קטר באוקטובר סיימה ולטג'י במקום 18 בריצת 800 מטר בתוצאה של 2:02.69 דקות.
קריירה > 2021

באולימפיאדת טוקיו שנערכה באוגוסט סיימה במקום 35 בריצת 1500 מטר בתוצאה של 4:10.25 דקות.
קריירה > 2021 > סגנית אלופת העולם עד גיל 20

באליפות העולם עד גיל 20 שנערכה בניירובי, קניה באוגוסט זכתה במדליית כסף בריצת 1500 מטר בתוצאה של 4:16.39 דקות.
קריירה > 2022

באליפות העולם שנערכה ביוג'ין שבאורגון, ארצות הברית ביולי סיימה במקום רביעי בריצת 800 מטר בשיא אישי חדש של 1:57.02 דקות.
קריירה > 2023 > סגנית אלופת העולם

באליפות העולם שנערכה בבודפשט שבהונגריה באוגוסט זכתה במדליית כסף בריצת 1500 מטר בתוצאה של 3:55.69 דקות, אחרי פיית' קיפייגון מקניה (3:54.87 דקות) ולפני סיפאן חסן מהולנד (3:56.00 דקות).
שיאים אישיים > אצטדיון

ריצת 800 מטר: 1:57.02 דקות (2022)
ריצת 1500 מטר: 3:53.08 דקות (2023)
שיאים אישיים > אולם

ריצת 800 מטר: 2:02.64 דקות (2019)
ריצת 1500 מטר: 4:16.51 דקות (2019)
ריצת 3000 מטר: 8:33.44 דקות (2023)
האי בן נחשון

רב האי בן נחשון היה גאון בישיבת סורא בשנים 886–896 (ד'תרמ"ו-ד'תרנ"ו).
קורות חייו

רב האי נולד בעיר סורא שבבבל במחצית הראשונה של המאה התשיעית. הוא השתייך למשפחת חכמים מיוחסת שנשאה תפקידים בכירים בהנהגת ישיבת סורא שהייתה אחת משתי הישיבות המרכזיות ביותר בבל ובעולם היהודי כולו. סבו רב צדוק בן אשי כיהן כגאון בשנים 810–812, אביו רב נחשון בן צדוק שימש כגאון בשנים 872–879, ודודו רב צמח בן חיים שימש כגאון בשנים 879–886.
למד אצל חכמי ישיבת סורא וביניהם אביו ודודו. בשנת 886 נפטר דודו רב צמח בן חיים וחכמי הישיבה מינו את רב מלכא לשמש כגאון, אך רב מלכא לא האריך ימים בכהונתו ונפטר עוד באותה שנה. רב האי נבחר למלא את מקומו, והחל לכהן כגאון סורא. במקביל אליו כיהנו רב צמח בן פלטוי ורב האי בן דוד כגאונים בישיבת פומבדיתא.
בשנת 896 (ד'תרנ"ו) נפטר רב האי לאחר עשר שנות כהונה. מחליפו במשרת הגאונות היה רב הילאי בן נטרונאי.
כתביו

כמו שאר הגאונים גם רב האי עסק בכתיבת תשובות לשואלים. רבות מתשובותיו אבדו, אך כמה בודדות מהם שרדו בגניזה הקהירית.
בנוסף לתשובותיו כתב רב האי חיבור נגד הקראים שמוזכר בכתבי הקראים בדורו ובדורות הסמוכים אליו, החיבור לא שרד בשלמותו אך קטעים ממנו שרדו בגניזה. הד נוסף למלחמתו בקראים אפשר לראות בעדות של יעקב הקרקסאני (חכם קראי בן המאה העשירית) שרב האי תרגם יחד עם אביו רב נחשון את ספר המצוות של ענן. ככל הנראה, מטרת התרגום הייתה להקל על הרבניים בניהול ויכוחיהם עם הקראים.
לדעת החוקר נחמיה אלוני, רב האי הוא מחברו של ילקוט המדרשים פתרון תורה שבו מלוקטים מדרשי חז"ל על פרשות השבוע ובתחילת כל פרשה מופיע פיוט העוסק בנושא הפרשה, באקרוסטיכון של הפיוטים חתום השם "האי". אך חוקרים אחרים חלקו על סברה זו למשל מהדיר המדרש א"א אורבך סבור שהמדרש לא נכתב בידי רב האי, אלא על ידי חכם אנונימי שפעל בבית מדרשו. עם זאת אורבך לא שלל את האפשרות שרב האי הוא מחברם של הפיוטים שבראשי הפרשיות. לפי חוקר הפיוט עזרא פליישר צורת הפיוטים לא מתאימה לזמנו של רב האי בן נחשון, ולכן הוא נטה לייחס את חיבור המדרש לרב האי בן שרירא ששימש כגאון פומבדיתא כמאה שנה לאחר מכן.
מפסיקותיו ההלכתיות

התנגד לאמירת כל נדרי כי אין בזמן הזה סמכות להתיר נדרים,[דרושה הבהרה] וציין שבשתי הישיבות נוהגים לא לומר כל נדרי.
התיר לאכול פת עכו"ם בשבת כשאין מזון אחר מכיוון ש”כתיב 'וקראת לשבת עונג', עונג אתה עושה ממנה ואין אתה עושה ממנה עינוי”
מי שמחלל שבת במזיד מחרימים אותו ומלקים אותו שלוש מלקות כדי להרתיע אחרים.
דין יין נסך הוא רק כשגוי נגע ביין מאליו, אבל אם הגוי נגע ביין רק כדי להכעיס את היהודי, אין ליין דין יין נסך.
לקריאה נוספת

מרדכי מרגליות (עורך), אנציקלופדיה לחכמי התלמוד והגאונים, חלק א עמ' 230.
הערות שוליים

↑  יחוס החיבור אינו ודאי יש שמייחסים חיבור זה לבן דורו רב האי בן דוד גאון פומבדיתא.
↑  נחמיה אלוני, ספר "מדרש התורה" לרב האיי גאון, עלי ספר ט, סיון תשמ"א, עמ’ 56–62.
↑  עזרא פליישר, ציונים לנחלתו הפייטנית של רב האיי גאון: פתיחות השיר במדרש 'פתרון תורה', מחקרי ירושלים בספרות עברית י-יא (תשמ"ח) עמ' 661–681.
| גאונים |
| --- | --- | --- |
| ראשי ישיבת סורא | רב מר בר רב הונא • רב חנינא גאון (חיננאי) • רב הונא גאון (הונאי) • רב ששנא (משרשיא בר תחליפא) • רב חנניה הכהן מנהר פקוד (חיננאי) • רב נהילאי (הילאי) הלוי • רב יעקב הכהן מנהר פקוד • רב שמואל גאון • רב מרי הכהן מנהר פקוד • רב אחא גאון (סורא) • רב יהודאי בן נחמן • רב אחונאי (אהונאי) כהנא בן פפא • רב חנינאי כהנא בן הונא • רב מרי הלוי בן משרשיא • רב ביבוי הלוי • רב הילאי בן מרי • רב יעקב הכהן בן מרדכי • רב איבומאי • רב צדוק בן אשי (יצחק בן ישי) • רב הילאי בן חנניה • רב קימוי בן אשי • רב משה (משרשיא) גאון • רב כהן צדק בן איבומאי • רב שר שלום בן בועז • רב נטרונאי גאון • רב עמרם גאון • רב נחשון בן צדוק • רב צמח בן חיים • רב מלכא • רב האי בן נחשון • רב הילאי בן נטרונאי • רב שלום בן מישאל • רב יעקב בן נטרונאי • רב יום טוב כהנא בן יעקב • רב סעדיה גאון • רב יוסף בן יעקב בר סטיא • רב צמח צדק • רב שמואל הכהן בן חפני • רב דוסא בן סעדיה • רב ישראל הכהן בן שמואל • רב עזריה הכהן בן ישראל • רב יצחק |  |
| ראשי ישיבת פומבדיתא | רב חנן מאישקיא • רב מרי בר רב דימי • רב חנא (הונא) • רב רבה (רבא, ראבא) • רב בוסאי (בוסתנאי) • רב הונא מרי בן מר יוסף • רב חייא ממישן • רב רביא בן רב אביי (מורונאי) • רב נטרונאי בן נחמיה • רב יהודה גאון • רב יוסף גאון (בר כותנאי) • רב שמואל בן רב מרי • רב נטרוי כהנא בן אמונה • רב אברהם כהנא • רב דודאי בן נחמן (רב דוראי) • רב חנניא בן משרשיא • רב מלכא בר רב אחא • רב רבא (אבא) בר דודאי • רב שינוי • רב חנינאי כהנא בן אברהם • רב הונא הלוי בן יצחק • רב מנשה בן יוסף • רב ישעיה הלוי בן אבא • רב יוסף בן שילא משלחי • רב רברבי כהנא בן חנינאי • רב איכומאי (אחונאי) כהנא בן אברהם • רב יוסף בן אבא • רב אברהם בן שרירא • רב יוסף בן מר חייא • רב יצחק בן חנניה • רב יוסף בן רברבי • רב פלטוי בן אביי • רב אחא כהנא בן מר רב • רב מנחם בן יוסף בן חייא • רב מתתיהו הכהן בן רברבי בן חנינא • רב אבא (רבה) בן אמי בן שמואל • רב צמח בן פלטוי • רב האי בן דוד • רב קימוי בן אחאי • רב יהודה בן שמואל גאון • רב מבשר הכהן בן קימוי • רב כהן צדק בן יוסף • רב צמח בן כפנאי • רב חנניה בן יהודה • רב אהרן הכהן בן יוסף • רב נחמיה בן כהן צדק • רב שרירא גאון • רב האי גאון • רב חזקיה בן דוד |  |
| גאוני ישיבת ארץ ישראל | מר זוטרא בר מר זוטרא• רבי יהושפט בן יאשיהו • רבי צמח בן יאשיהו • רבי אהרן בן משה בן מאיר •  רבי אהרן בן מאיר • רבי אברהם בן אהרן • רבי אהרן הכהן גאון • רבי יוסף הכהן בן עזרון • רבי עזרון • רבי שמואל הכהן בן יוסף • רבי יוסי הכהן בן שמואל • רבי שמעיה גאון • רבי יאשיהו בן אהרן • רבי שלמה בן יהודה גאון • רבי דניאל בן עזריה • רבי אליהו הכהן גאון • רבי אביתר גאון • רבי שלמה הכהן גאון (השני) • רבי מצליח הכהן גאון • רבי משה בן נתנאל הלוי • רבי אברהם בן מזהיר • רבי נתנאל בן משה הלוי • רבי שר שלום בן משה הלוי • רבי עזרא בן אברהם • רבי אברהם בן עזרא גאון • רבי שר שלום בן אברהם • צדוק גאון |  |
| אחרים | רב יצחק מפירוז שבור • רב אחאי גאון משבחא • רב שמעון קיירא • רב ניסים גאון • רבנו חננאל |  |
תנאים  •  אמוראים  •  סבוראים  •  ראשונים  •  אחרונים
הארמייה הרביעית (ארצות הברית)

| --- | --- |

סמל הארמייה הרביעית
 מנהיגות ויושרה
 פרטים
 מדינה:  ארצות הברית ארצות הברית
 שיוך:   צבא ארצות הברית
 סוג:  ארמייה
 אירועים ותאריכים
 תקופת הפעילות:  1932–1992 (כ־60 שנה)
הארמייה הרביעית של ארצות הברית (באנגלית: Fourth United States Army) הייתה ארמיית שדה של צבא ארצות הברית.
היסטוריה

הארמייה הוקמה בקיץ 1932 ומפקדתה הייתה באומהה, נברסקה. ב-18 ביוני 1936 הועבר מטה הארמייה לסן פרנסיסקו. ב-1940 הוגדרו תחומי האחריות של הארמייה, אשר נפרסה בקליפורניה, וושינגטון, אורגון, איידהו, מונטנה, נבדה, יוטה ובהמשך גם אריזונה. הארמייה לא לחמה במהלך מלחמת העולם השנייה, והייתה אחראית על הגנת החוף המערבי ואימון יחידות שנשלחו מאוחר יותר לחזית. במהלך המלחמה פיקדו על הארמייה בזה אחר זה: ג'ון דוויט, ויליאם סימפסון וג'ון לוקאס. במהלך המלחמה הייתה הארמייה אחראית על המבצע השנוי במחלוקת של כליאת היפנים בארצות הברית. ב-7 בינואר 1944 הועבר מטה הארמייה לפורט סם יוסטון שבסן אנטוניו, טקסס. מטרת ההעברה הייתה שהארמייה הרביעית תוכל למלא את תפקידי הארמייה השלישית אשר נשלחה לחזית המערבית. לאחר המלחמה הייתה הארמייה אחראית על גיוס והכשרה של הכוחות ממדינות מערב ארצות הברית. ביולי 1971 אוחדה הארמייה הרביעית עם הארמייה החמישית. ב-1984 הוקמה הארמייה מחדש בפורט שרידן, אילינוי. ב-1988 נסגר פורט שרידן ומטה הארמייה הועבר לפורט בנג'מין הריסון, אינדיאנה. הארמייה פורקה סופית ב-1992.
הערות שוליים

1 2  הארמייה הרביעית באתר "ביטחון גלובלי"
| --- | --- |
בקרת זהויות :  NLI: 987007354594705171  LCCN: n86074774  VIAF: 138459314   WorldCat (עם VIAF): 138459314
הופלוסוכוס

| הופלוסוכוס |
| --- | --- |

תקופה
יורה עליון
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סוג:: הופלוסוכוס
מין::  Hoplosuchus kayi
שם מדעי
 Hoplosuchus ‏גילמור, 1926

הופלוסוכוס (שם מדעי: Hoplosuchus) הוא סוג קדום של זוחל דמוי-תנין שחי בסוף תור היורה. המאובנים שלו נמצאו בפארק המונומנט הלאומי דינוזאור שבתצורת מוריסון ביוטה בשנת 1926 בידי החוקר צ'ארלס ו' גילמור.
מאובנים נוספים באורך 50 ס"מ התגלו באריזונה אך צורת השימור הגרועה מקשה על הזיהוי המדויק ולא ברור אם השתייך לסוג זה.
ממאובני תנינאים זה נמצא רק פרט אחד באורך 20 ס"מ, ייתכן שהיה פרט צעיר מאוד. הוא היה בעל גוף קל וצר עם רגליים ארוכות והיה כנראה מותאם לריצה. הוא דמה במראה להספרוסוכוס מתור הטריאס והיה בעל 2 שורות של אוסטאודרם על גבו. לא נמצאה גולגולת של היצור אך נראה שהיה אוכל-כול או טורף שניזון מחרקים וחולייתנים קטנים.
כמה חוקרים סוברים שהיה קרוב לסדרה של התנינים הצמחוניים Aetosauria.
הארמייה ה-49 (רוסיה)

| --- | --- |

 פרטים
 מדינה:  ברית המועצות ברית המועצות (1941-45) רוסיה רוסיה (1992-כיום)
 שיוך:  הצבא האדום הצבא האדום (1941-45)  כוחות היבשה הרוסיים (1992-כיום)
 סוג:  ארמייה
 אירועים ותאריכים
 תקופת הפעילות:  1941–הווה (כ־83 שנים) 
 מקים היחידה:  פיקוד צבאי עבר הקווקז
 מלחמות:  מלחמת העולם השנייה
 פיקוד
 מפקד נוכחי:  Yakov Rezantsev 
 מפקדים
 
הארמייה ה-49 (ברוסית: армия ‏я‏-49) היא ארמייה משולבת של כוחות היבשה הרוסיים.
תקופת ברית המועצות

היחידה הוקמה באוגוסט 1941 . ב-17 באוגוסט היא הוצבה מאחורי קווי ההגנה של החזית המערבית ככוח העתודה שלו. במהלך אוקטובר 1941 היא השתתפה בקרבות בלימה נגד ורמאכט מערבית למוסקבה. במהלך שנת 1942 היא לחמה במרחב רז'ב והשתתפה בקרב רז'ב השני.
בתחילת 1944 היא התקדמה מערבה עד לגבול של בלארוס הסובייטית, נכללה בכוחות של החזית הבלארוסית השנייה והשתתפה במבצע בגרטיון. בהמשך היא נכנסה לשטח פולין והשתתפה במבצע פרוסיה המזרחית. במרץ 1945 תוך שיתוף פעולה עם הארמייה ה-65, הארמייה ה-70 וארמיית ההלם השנייה היא נכנסה לדנציג. בהמשך היא העוברה לטובת תגבור של יחידות הצבא האדום שהשתתפו בקרב ברלין. את השתתפותה בלחימה הארמייה ה-49 סיימה בגדות נהר אלבה כאשר היא התחברה לארמייה ה-2 הבריטית.
באוגוסט 1945 יחידות הארמייה-49 הועברו לברית המועצות והארמייה פורקה.
תקופת רוסיה

לאחר פירוק ברית המועצות הוקמה מחדש ב-1992 אך פורקה שוב ב-1994 ובשנת 2010 הוקמה מחדש בשלישית. המטה שלה ממוקם בעיר סטברופול. הארמייה משתתפת בפלישה הרוסית לאוקראינה. בהתאם להודעה של אוקראינה ב-25 במרץ 2022 מפקד הארמייה פאבל ריאזנצב נהרג.
מפקדים

איוואן זכרקין (אוגוסט 1941 - יוני 1943)
איוואן גרישין (יוני 1943 - יוני 1945)
הערות שוליים

↑  https://donpress.com/news/25-03-2022-nardep-soobschil-o-gibeli-ocherednogo-komanduyuschego-rossiyskoy-armiey-i-generala
| ברית המועצות ארמיות הצבא האדום |
| --- | --- | --- |
| ארמיות | הדגל האדום הראשונה • המשמר הראשונה • ההלם הראשונה • הדגל האדום השנייה • המשמר השנייה • ההלם השנייה • השלישית • המשמר השלישית • ההלם השלישית • הרביעית • המשמר הרביעית • ההלם הרביעית • החמישית • המשמר החמישית • ההלם החמישית • השישית • המשמר השישית • השביעית • המשמר השביעית • השמינית • המשמר השמינית • התשיעית • המשמר התשיעית • העשירית • המשמר העשירית • הארמייה ה-11 • המשמר ה-11 • הארמייה ה-12 • הארמייה ה-13 • הארמייה ה-14 • הארמייה ה-15 • הארמייה ה-16 • הארמייה ה-17 • הארמייה ה-18 • הארמייה ה-19 • הארמייה ה-20 • הארמייה ה-21 • הארמייה ה-22 • הארמייה ה-23 • הארמייה ה-24 • הארמייה ה-25 • הארמייה ה-26 • הארמייה ה-27 • הארמייה ה-28 • הארמייה ה-29 • הארמייה ה-30 • הארמייה ה-31 • הארמייה ה-32 • הארמייה ה-33 • הארמייה ה-34 • הארמייה ה-35 • הארמייה ה-36 • הארמייה ה-37 • הארמייה ה-38 • הארמייה ה-39 • הארמייה ה-40 • הארמייה ה-41 • הארמייה ה-42 • הארמייה ה-43 • הארמייה ה-44 • הארמייה ה-45 • הארמייה ה-46 • הארמייה ה-47 • הארמייה ה-48 • הארמייה ה-49 • הארמייה ה-50 • הארמייה ה-51 • הארמייה ה-52 • הארמייה ה-53 • הארמייה ה-54 • הארמייה ה-55 • הארמייה ה-56 • הארמייה ה-57 • הארמייה ה-58 • הארמייה ה-59 • הארמייה ה-60 • הארמייה ה-61 • הארמייה ה-62 • הארמייה ה-63 • הארמייה ה-64 • הארמייה ה-65 • הארמייה ה-66 • הארמייה ה-67 • הארמייה ה-68 • הארמייה ה-69 • הארמייה ה-70 • ארמיית החוף |  |
| ארמיות שריון | המשמר המשוריינת הראשונה/ארמיית הטנקים הראשונה • המשמר המשוריינת השנייה/ארמיית הטנקים השנייה • המשמר הטנקים השלישית • ארמיית הטנקים השלישית • ארמיית הטנקים הרביעית/המשמר המשוריינת הרביעית • המשמר המשוריינת  החמישית • ארמיית הטנקים החמישית • המשמר המשוריינת השישית/ארמיית הטנקים השישית |  |
| ארמיות אוויר | האוויר הראשונה • האוויר השנייה • האוויר השלישית • האוויר הרביעית • האוויר החמישית • האוויר השישית • האוויר השביעית • האוויר השמינית • האוויר התשיעית • האוויר העשירית • האוויר ה-11 • האוויר ה-12 • האוויר ה-13 • האוויר ה-14 • האוויר ה-15 • האוויר ה-16 • האוויר ה-17 • האוויר ה-18 |  |
דני מילר (שחקן)

| --- | --- |

דני מילר, 2009
 לידה:  2 בינואר 1991 (בן 33) סטוקפורט, הממלכה המאוחדת 
 שם לידה:  דניאל בנדיקט מילר
 מדינה:  הממלכה המאוחדת 
 תקופת הפעילות:  מ-2007 
 מקום לימודים:  Harrytown Catholic High School 
 פרופיל ב-IMDb
 
דניאל בנדיקט מילר (באנגלית: Daniel Benedict Miller; נולד ב-2 בינואר 1991) הוא שחקן בריטי. הוא ידוע בעיקר מהופעתו בתפקיד אהרון דינגל באופרת הסבון "אמרדייל" של רשת ITV, עליו זכה בפרסים אחדים כולל שלוש פעמים בפרס הסבון הבריטי לשחקן הטוב ביותר (2011, 2012, 2016).
ביוגרפיה

מילר נולד בסטוקפורט שבמנצ'סטר רבתי. תפקידו הגדול הראשון היה ב-2007 בדמות קייל בראון בסדרת הילדים הוותיקה של ה-BBC "גראנג' היל".
ב-22 באוקטובר 2011 הופיע מילר יחד עם בני משפחתו בשעשועון הטלוויזיה "All Star Family Fortunes".
מ-7 בדצמבר 2012 עד 6 בינואר 2013 כיכב מילר בתפקיד הנסיך מקסים במופע מוזיקלי (Pantomime) של האגדה סינדרלה בתיאטרון גרנד בבלקפול.
בתחילת 2013 הופיע מילר בדרמה "Lightfields" של ITV. באפריל 2014 שיחק בתפקיד ויליאם במיני-סדרה "פונדק ג'מייקה", הפקה של ה-BBC לרומן באותו שם מאת דפנה דה מוריאה.
לקראת סוף 2013 הצטרף מילר לצוות שחקני הסדרה "סקוט וביילי" בתפקיד קבוע בדמות רוב וודינגטון. הוא עזב את הסדרה בספטמבר 2014 אחרי שהדמות שגילם הועברה ליחידה אחרת.
ב-2008 החל מילר להופיע בתפקידו החשוב ביותר בדמות אהרון ליווסי באופרת הסבון "אמרדייל" של רשת ITV. ב-2011 הודיע מילר שהוא עוזב את הסדרה והופעתו האחרונה תהיה באביב 2012. בפברואר 2012 עזב מילר את "אמרדייל". באפריל 2014 הסכים לחזור ולגלם את הדמות של אהרון בסדרה בהמשך אותה שנה. ב-14 באוגוסט 2014 שודר הפרק הראשון אחרי חזרתו לסדרה.
ביוגרפיה > חיים אישיים

ב-2011 הקים מילר יחד עם דניאל ג'ילינגס את ארגון הצדקה "Once Upon a Smile" לזכרו של מפיק "אמרדייל" גאווין בליית'.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2007 | גראנג' היל | Grange Hill | קייל בראון | סדרת טלוויזיה (8 פרקים) |
| 2008–2012, 2014– | אמרדייל | Emmerdale | אהרון דינגל | תפקיד קבוע |
| 2011 |  | All Star Family Fortunes | בתפקיד עצמו | מתחרה |
| 2013 |  | Lightfields | טום | סדרת טלוויזיה |
| 2013–2014 | סקוט וביילי | Scott & Bailey | רוב וודינגטון | סדרת טלוויזיה (7 פרקים) |
| 2014 | פונדק ג'מייקה | Jamaica Inn | ויליאם | מיני-סדרה |
| 2016 |  | Cruel Summer | ניקולס |  |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 2012–2013 | סינדרלה | Cinderella | הנסיך | תיאטרון גרנד בבלקפול |
הערות שוליים

↑  Charlotte Grant-West (24 בדצמבר 2012). "Former 'Emmerdale' star Danny Miller joins 'Scott & Bailey'". Digital Spy. נבדק ב-28 בפברואר 2012. {{cite news}}:  (עזרה)
↑  "'Emmerdale' star Danny Miller to leave soap – Emmerdale News – Soaps". Digital Spy. 18 בנובמבר 2011. נבדק ב-20 במרץ 2013. {{cite web}}:  (עזרה)
↑  Kilkelly, Daniel. (2014-04-04) Emmerdale: Danny Miller returning as Aaron Livesy. Digitalspy.co.uk. Retrieved on 2016-02-17.
↑  Once Upon a Smile - Our Story. Onceuponasmile.org.uk (2015-07-06). Retrieved on 2016-02-17.
↑  "Digital Spy reader awards: The winners!". 21 בדצמבר 2011. {{cite web}}:  (עזרה)
↑  "The winners of the 2016 TV Times Awards winners are..." 2 בדצמבר 2016. {{cite web}}:  (עזרה)
↑  "2017 Winners". TV Choice Awards.
↑  "Revealed - the winners of the Inside Soap Awards 2017! - Inside Soap". 6 בנובמבר 2017. אורכב מ-המקור ב-2018-08-05. נבדק ב-2018-08-05. {{cite web}}:  (עזרה)
↑  "Inside Soap Awards 2017 shortlist is revealed". 31 באוקטובר 2017. {{cite web}}:  (עזרה)
↑  "TV Times Awards 2017".
↑  "'Doctor Foster has changed my life,' says Suranne Jones as she claims two TV Times awards". 4 בדצמבר 2017. {{cite web}}:  (עזרה)
1 2  "Emmerdale almost achieves clean sweep at Reader Awards". 29 בדצמבר 2017. {{cite web}}:  (עזרה)
↑  "Corrie's Barbara Knox gets an NTAs מועמדותination". 9 בינואר 2018. {{cite web}}:  (עזרה)
האישה בלבן (סדרה, 1997)

| --- | --- |

 מבוסס על:  האישה בלבן מאת וילקי קולינס
 סוגה:  דרמה תקופתית
 כותבים:  דייוויד פירי
 בימוי:  טים פייוול
 שחקנים:  טרה פיצג'רלד ג'סטין ואדל אנדרו לינקולן סוזן וידלר סיימון קאלו ג'ון סטנדינג איאן ריצ'רדסון קורין רדגרייב
 פסקול:  דייוויד פרגוסון
 ארץ מקור:  בריטניה
 שפות:  אנגלית
 מספר עונות:  1
 מספר פרקים:  2
 הפקה
 מפיק:  גארת' נים
 מפיקים בפועל:  דייוויד מ. תומפסון טד צ'יילדס ג'ונתן פאוול רבקה איטון
 חברת הפקה:  Carlton Television
 הפצה:  ITV Studios
 עורכים:  רובין סיילס
 צלמים:  ריצ'רד גרייטרקס 
 אורך פרק:  60 דקות
 שידור
 רשת שידור:  BBC One
 פורמט (תמונה):  14:9
 פורמט (קול):  סטריאו
 תקופת שידור מקורית:  28 בדצמבר 1997 – 29 בדצמבר 1997
 קישורים חיצוניים
 דף התוכנית ב-IMDb
 
האישה בלבן (באנגלית: The Woman in White) הוא מיני-סדרה של ה-BBC משנת 1997, המבוססת באופן רופף מאוד על הרומן "האישה בלבן" מאת וילקי קולינס שיצא לאור ב-1859. שלא כמו ברומן הכתוב בגוף ראשון מנקודת מבט של כמה מספרים, בעיבוד בן השעתיים מריאן היא הדמות הראשית, והסיפור מתואר מנקודת מבטה. היא גם המספרת בפתיחה ובסיום של הסרט.
צוות השחקנים

| דמות | שחקן | תיאור |
| --- | --- | --- |
| מריאן פיירלי | טרה פיצג'רלד | אחותה למחצה של לורה |
| לורה, ליידי גלייד, לבית פיירלי | ג'סטין ואדל | אחותה למחצה של מריאן, אשתו של סר פרסיבל |
| וולטר הרטרייט | אנדרו לינקולן | המורה לציור של האחיות לבית פיירלי |
| אן קתריק | סוזן וידלר | האישה המסתורית בלבן |
| סר פרסיבל גלייד | ג'יימס וילבי | בעלה של לורה |
| הרוזן פוסקו | סיימון קאלו | השותף לקנוניה של סר פרסיבל |
| מר גילמור | ג'ון סטנדינג | עורך הדין של משפחת פיירלי |
| מר פיירלי | איאן ריצ'רדסון | דוד של מריאן ולורה |
| ד"ר קידסון | קורין רדגרייב | הרופא של אן |
טריוויה

סיימון קאלו חזר וגילם את דמותו של הרוזן פוסקו ב-2004 בגרסת המחזמר מאת אנדרו לויד ובר.
איאן ריצ'רדסון שגילם את מר פיירלי בעיבוד זה, שיחק באותו תפקיד (בשם פרדרקי פיירלי) בעיבוד של ה-BBC משנת 1982.